GiliGold/VAD_KnessetCorpus huggingface dataset:
נסים זאב: אני יוצא.
נסים זאב: אתמול שלוש שעות ישבתי, לא נתת לי לדבר.
יריב לוין: חבר הכנסת זאב, נתתי לך לדבר, רק אתה יצאת בדיוק שתי דקות לפני תורך.
נסים זאב: אני מבקש לדבר שתי מילים.
יריב לוין: שתיים?
נסים זאב: לא למדתי חשבון.
יריב לוין: חבר הכנסת זאב, בבקשה, ולאחר מכן חבר הכנסת מולה.
יריב לוין: חבר הכנסת זאב, סדר הדוברים היה מאוד מסודר – היה אחד מצד אחד ואחד מצד שני, ואתה פשוט יצאת כמה דקות לפני תורך, אבל אאפשר לך בכל זאת לומר כמה מילים.
נסים זאב: ראיתי את היום הארוך.
יריב לוין: יש גם כאלה שמדברים בסוף, הרי לא כולם יכולים לדבר בהתחלה.
נסים זאב: אדוני היושב-ראש, לא מדובר פה בארגונים של חסד וארגונים של עדאללה, כמו שדואגים בשלום; מדובר פה ממש בארגוני פשע חוקי, זה מאורגן, מנצלים את הדמוקרטיה כדי להשמיץ את מדינת ישראל, לצייר את צה"ל כפושעי מלחמה, מגבירים את הדה לגיטימציה, מרעילים את כל דעת הקהל העולמית כנגד מדינת ישראל.
נסים זאב: אנחנו נלחמים על קיומה של מדינת ישראל, וכאשר מנצלים פה את הדמוקרטיה כדי להביא לחורבנה של מדינת ישראל.
נסים זאב: אני קורא לחברים באמת להפסיק להיות נאיביים, ללכת בחשכה כעיוורים.
נסים זאב: המאבק שלנו פה היום ממש על קיומה של מדינת ישראל.
נסים זאב: אם אתם לא רואים בזה שארגון עדאללה והארגונים האחרים, ארגוני השמאל, מהווים בעיה לתדמיתה של עם ישראל בעולם כולו, אז יש לכם באמת בעיה.
נסים זאב: אני מבין שהשמאל לפעמים הרבה יותר גרוע באידיאולוגיה שלו מאחמד טיבי ומכל חבר כנסת ערבי, אבל- - -
אחמד טיבי: אתה יודע מה אמר חיים נחמן ביאליק פעם?
אורית זוארץ: הדבר הכי מדהים זה שמשתמטים יחקרו ארגונים.
נסים זאב: בסופו של דבר, המטרה שלנו כאן לא להביא את האנשים למשטרת ישראל; אנחנו לא עושים את עבודתה של משטרת ישראל.
נסים זאב: אנחנו מציפים את הבעיה.
נסים זאב: אני חושב שהוועדה הזאת, אין לה שיניים, אבל ברמה הציבורית, יש לה- - -
אורית זוארץ: לא חבל על הזמן, על כספי ציבור, לבזבז על השטויות האלה?
נסים זאב: ברמה הציבורית יש לה חשיבות, יש לה ערך רב, כדי שאנחנו, עד כמה שידנו משגת, נוכל להביא נתונים דרך אותם גופים, רשם העמותות, נציג של משטרת ישראל, משרד הפנים, כל הרשויות שהן קשורות לעניין הזה, כדי לומר היכן מגיעים הכספים.
נסים זאב: מה נעשה בכספים – אנחנו יודעים.
אורית זוארץ: שאילתה לשר היתה פותרת את כל הבעיות שלכם ואת כל השעמום שלכם.
נסים זאב: השמצה נגד מדינת ישראל.
נסים זאב: אני פה שמעתי שיש שלושה קריטריונים, יש דה לגיטימציה- - -
יריב לוין: חבר הכנסת זאב, עוד כמה זמן אתה צריך?
נסים זאב: אני כבר מסיים.
נסים זאב: אני אתמול שמעתי שיש קטגוריה שונה בוועדת החינוך, לראשונה, אמרו: מה זה דה לגיטימציה?
נסים זאב: ההגדרה שלה: כל מי שבעד מחיקת מדינת ישראל, זה נקרא דה לגיטימציה.
אורית זוארץ: ליברמן עושה את זה יופי בכל מדינות העולם.
נסים זאב: הכפשה, הסתה, זה לא לגיטימציה, אז אני רוצה לומר לכם- - -
נינו אבסדזה: הייתם צריכים להיכנס לנעליים הגדולות של לבני, ולהמשיך בתהליך המדיני.
נסים זאב: זה האויבים מבית, ואת זה צריכים להפסיק.
אורית זוארץ: ראינו מה ליברמן הביא לנו בדרום אמריקה וברוסיה.
פניה קירשנבאום: אם היא היתה שם, אולי זה לא היה קורה.
אורית זוארץ: הייתם צריכים להיכנס לנעליים הגדולות שלה, פורסם באל-ג'זירה.
פניה קירשנבאום: איזה נעליים גדולות שלה?
יריב לוין: רבותיי, תודה.
יריב לוין: מאחר שאפשרתי לחבר כנסת מהקואליציה, מן הדין שאאפשר גם לחבר כנסת מהאופוזיציה לדבר, ומאחר שחבר הכנסת מולה הוא גם מרכז הסיעה הגדולה באופוזיציה בוועדה הזאת, בבקשה.
שלמה מולה: רק רציתי להבהיר במשפט אחד – שמענו אתמול את פניה, היא אמרה שהיא לא מתכוונת לחקור את ארגוני השמאל.
שלמה מולה: רק רציתי לצטט ממה שהתפרסם מאמר בשמה אתמול, ואקרא רק את הכותרת: ההחלטה להקים ועדת חקירה לארגוני השמאל הקיצוני התקבלה מתוך רצון- - -
פניה קירשנבאום: מי פרסם את זה?
פניה קירשנבאום: מה, NRG קובע לנו?
פניה קירשנבאום: היית פה, שמעת את המנדט של הוועדה.
פניה קירשנבאום: מה אתה מקריא לי מעיתונים?
פניה קירשנבאום: הם קובעים פה סדר יום?
נינו אבסדזה: NRG פרסם את זה בשמך.
פניה קירשנבאום: בשמי?
פניה קירשנבאום: יש מנדט שנוסח על-ידי היועץ המשפטי, המנדט הוקרא בוועדה.
פניה קירשנבאום: מה אתה קורא לי מה כותבים בעיתונים?
נינו אבסדזה: זה המאמר שלך.
נינו אבסדזה: זה את כתבת.
שלמה מולה: מה שאמרת אתמול בוועדה כאן, לא התכוונת לחקור את ארגוני השמאל.
שלמה מולה: כתוב שחור על גבי לבן, כך נאמר.
שלמה מולה: אני מציע לכם לקרוא את המאמר שלה, תודה.
יריב לוין: אני מודה לחבר הכנסת מולה על כך שגם דיבר בקיצור.
יריב לוין: חברי הכנסת דנון ואלקין, אתם רוצים לדחות את ההצבעה?
יריב לוין: ההצעה הראשונה, ההצעה להקמת ועדת חקירה פרלמנטרית בנושא פעילות ארגונים ישראליים הנוטלים חלק בדה לגיטימציה של צה"ל.
יריב לוין: תפקידי ועדת החקירה, כפי שמונחים בפניכם: הוועדה תבדוק את הנושאים הבאים:
יריב לוין: א. מידת המעורבות של ארגונים ישראלים בדה-לגיטימציה של צה"ל וחייליו; ב. דרכי המימון של הארגונים האמורים; ג. הכלים והסמכויות העומדים לרשות רשויות המדינה, לרבות רשם העמותות, למניעת פעילות ארגונים ישראלים שתכליתה פגיעה בצה"ל ובחייליו, ואופן השימוש בכלים אלה; ד. הצורך בתיקוני חקיקה ובהחלטות ממשלה בנושאים המפורטים לעיל, ומתן המלצות ביחס לתוכן תיקוני החקיקה וההחלטות כאמור.
יריב לוין: סמכויות ועדת החקירה הפרלמנטרית: לוועדה יהיו סמכויות הנתונות לוועדה קבועה של הכנסת בכל הנוגע לזימון, לקבלת מידע ולסדרי עבודה.
יריב לוין: הרכב ועדת החקירה הפרלמנטרית: בוועדה רצינו שיהיו תשעה חברים; ארבעה מקומות נשארים ריקים, מאחר שלא קיבלתי הסכמה של הסיעות שזכאיות לאייש אותם להצטרף לוועדה, ומשכך ועל-פי הודעתי מראש, שלא אכפה על סיעה או על חבר כנסת שלא מעוניין, להיות חבר בוועדה, לא אכפה זאת עליהם.
יריב לוין: הוועדה תהיה בהרכב של חמישה חברים, כמפורט להלן: חברת הכנסת פניה קירשנבאום – יושב-ראש; חבר הכנסת זאב אלקין; חברת הכנסת מירי רגב; חבר הכנסת אורי מקלב; חבר הכנסת נסים זאב.
יריב לוין: אני עובר להצבעה שמית.
יריב לוין: מי בעד או נגד ההצעה להקים את ועדת החקירה, ולהביא בפני המליאה את ההצעה הזאת לאישור?
יריב לוין: יריב לוין – בעד, זאב אלקין – בעד, דני דנון במקומו של אופיר אקוניס – בעד, אורי אורבך – בעד, שלמה מולה – לא נמצא, במקום רוחמה אברהם בלילא, חברת הכנסת נינו אבסדזה - נגד, במקום חברת הכנסת רחל אדטו, חברת הכנסת אורית זוארץ – נגד, במקום חבר הכנסת חיים אורון, חבר הכנסת אילן גילאון – נגד, במקום חבר הכנסת דוד רותם, חברת הכנסת ליה שמטוב - בעד, במקום חבר הכנסת רוברט אילטוב, חברת הכנסת פניה קירשנבאום - בעד, חבר הכנסת דניאל בן-סימון - נגד, עינת וילף – נגד, אברהם מיכאלי – בעד, נסים זאב - בעד, מנחם אליעזר מוזס - בעד, אחמד טיבי - נגד, ציון פיניאן - בעד.
יריב לוין: לפיכך, עשרה הצביעו בעד, ששה נגד, נמנעים אין.
יריב לוין: ההצעה אושרה, ותעבור לאישור המליאה.
יריב לוין: מכאן אני עובר להצעה השנייה, הצעתו של חבר הכנסת דני דנון, הקמת ועדת חקירה פרלמנטרית בנושא מעורבות ממשלות זרות במימון ארגונים ישראליים וברכישת קרקעות בישראל.
יריב לוין: תפקידי ועדת החקירה הפרלמנטרית: הוועדה תבדוק את הנושאים הבאים: א. מימון בידי ממשלות זרות וגופים בינלאומיים הממומנים על-ידי ממשלות זרות, של ארגונים ישראלים שפעילותם נועדה להשפיע על השיח הפוליטי בישראל, לרבות מידת השקיפות של מקורות המימון והשימוש שנעשה בו; ב. מעורבות של ממשלות זרות וגופים כאמור ברכישה מאורגנת של קרקעות מדינה וקרקעות פרטיות בישראל; ג. הכלים והסמכויות העומדים לרשות רשויות המדינה, לרבות רשם העמותות, בעניין מימון בידי ממשלות זרות וגופים כאמור; ד. הסדרים חקיקתיים בתחומים האמורים לעיל במדינות דמוקרטיות אחרות; ה. הצורך בתיקוני חקיקה ובהחלטות ממשלה בנושאים המפורטים לעיל, ומתן המלצות ביחס לתוכן תיקוני החקיקה וההחלטות כאמור.
יריב לוין: סמכויות ועדת החקירה הפרלמנטרית: לוועדה יהיו הסמכויות הנתונות לוועדה קבועה של הכנסת בכל הנוגע לזימון, קבלת מידע וסדרי עבודה.
יריב לוין: הרכב ועדת החקירה הפרלמנטרית – שוב, בדומה לוועדה הקודמת: בוועדה יהיו חמישה חברים, כמפורט להלן: חבר הכנסת דני דנון  - יושב-ראש; חברת הכנסת ציפי חוטובלי; חברת הכנסת אנסטסיה מיכאלי; חבר הכנסת אריה אלדד; וחבר הכנסת אברהם מיכאלי.
אחמד טיבי: אפשר שאנסטסיה תהיה יושבת-ראש, אדוני?
אורית זוארץ: אדוני היושב-ראש, אפשר שאלה ליועצת המשפטית?
אורית זוארץ: אתמול שאלתי את היועץ המשפטי לכנסת ולא קיבלתי תשובה, לגבי סעיף 22, והמשפט: כדי לחקור דברים שהכנסת קבעה, שאלתי, האם בתוך הדברים שהכנסת קבעה, מדובר בנושאים שהם בפיקוח ישיר או עקיף על הרשות המבצעת?
אורית זוארץ: ולא נעניתי.
ארבל אסטרחן: הוא התייחס לכך בדבריו, אבל אני יכולה לחזור על זה – לפי מה שהוא אמר, הכנסת, בגדול, אכן עוסקת בפיקוח על הרשות המבצעת, באופן רחב, משרדי הממשלה וגופי השלטון.
ארבל אסטרחן: עם זאת, גם גופים אחרים, עניינם נדון בכנסת.
ארבל אסטרחן: כשהכנסת, למשל, מחוקקת או בודקת את הצורך בתיקוני חקיקה, היא עוסקת גם בעניינים שאינם אך ורק משרדי הממשלה.
אורית זוארץ: אבל לא בפיקוח ובקרה עליהם.
זאב אלקין: בכנסת הקודמת- - -
אורית זוארץ: חבר הכנסת אלקין, פניתי ליועצת המשפטית.
אורית זוארץ: אם תשובתה לא תספק אותי, אפנה אליך.
דני דנון: ועדת התביעות של קולט אביטל – אותו דבר זה היה.
ארבל אסטרחן: למשל, הנושא של עמלות הבנקים; בנקים הם לא חלק מהרשות המבצעת, אבל ודאי הכנסת יכולה לבדוק את הנושאים שקשורים אליהם, במידת הצורך לחשוב שצריך לחוקק בעניין.
ארבל אסטרחן: היתה ועדת חקירה, למשל, שעמדה בראשה קולט אביטל בנושא של נכסים של נספי השואה, שחלק מהנושאים האלה הוחזקו בידי גורמים שאינם גורמים של הרשות המבצעת.
ארבל אסטרחן: בסופו של דבר הוועדה סברה שיש מקום לתיקוני חקיקה; היות שוועדת החקירה עצמה אינה מחוקקת, ועדת החוקה היא זו שבסופו של דבר חוקקה חוק, שהיה תוצאה של עבודת ועדת החקירה.
ארבל אסטרחן: היועץ המשפטי עמד על כך שהוועדה הזאת, לא זה הקושי העיקרי שעליו הוא הצביע, כלומר נכון שבגדול, כל ועדות הכנסת – הפיקוח של הכנסת הוא על הרשות המבצעת, אבל דיונים של הכנסת, בדיקות של הכנסת, המלצות לתיקוני חקיקה יכולים להיעשות גם בעניינים אחרים.
נינו אבסדזה: הבעיה היא ששתי הוועדות שאתם מדברים, הן לא איימו על דמוקרטיה, ולא היתה סתימת פיות, ועכשיו אתם סותמים פה.
זאב אלקין: מה הפחד?
נינו אבסדזה: מה שכתוב פה – חוקרים רק ארגוני שמאל.
יריב לוין: חברת הכנסת אבסדזה, יש גם מינימום של התנהלות ושל כבוד.
יריב לוין: מינימום.
נינו אבסדזה: אם בני בגין שמאל, אני לא מתביישת להיות בשמאל.
יריב לוין: ביקשה חברת הכנסת זוארץ לשאול שאלה.
יריב לוין: אפשרתי לה.
יריב לוין: מן הדין היה לפחות שהסתיימה התשובה – בזה זה ייגמר, ולא ייפתח דיון חדש.
יריב לוין: יריב לוין – בעד, זאב אלקין – בעד, דני דנון במקומו של אופיר אקוניס – בעד, אורי אורבך – בעד, שלמה מולה – לא נמצא, במקום רוחמה אברהם בלילא, חברת הכנסת נינו אבסדזה - נגד, במקום חברת הכנסת רחל אדטו, חברת הכנסת אורית זוארץ – נגד, במקום חבר הכנסת חיים אורון, חבר הכנסת אילן גילאון – נגד, במקום חבר הכנסת דוד רותם, חברת הכנסת ליה שמטוב – בעד.
נחמן שי: אני במקום מולה.
יריב לוין: בסדר, אאפשר לך בסוף הסבב.
יריב לוין: במקום חבר הכנסת רוברט אילטוב, חברת הכנסת פניה קירשנבאום - בעד, חבר הכנסת דניאל בן-סימון - נגד, עינת וילף – נגד, אברהם מיכאלי – בעד, נסים זאב - בעד, מנחם אליעזר מוזס - בעד, אחמד טיבי - נגד, ציון פיניאן - בעד.
יריב לוין: חבר הכנסת נחמן שי במקום חבר הכנסת שלמה מולה – נגד.
נינו אבסדזה: בושה וחרפה.
נינו אבסדזה: הפכתם את המדינה למדינה בולשביקית.
נינו אבסדזה: זה מה שאתם רוצים?
נינו אבסדזה: - -
יריב לוין: חברת הכנסת אבסדזה, או שאת יושבת או שאת יוצאת.
יריב לוין: יש כללים אלמנטאריים של התנהגות במקום הזה.
יריב לוין: אי-אפשר גם לעמוד וגם לצעוק.
יריב לוין: רבותיי, אני מבקש להכריז על תוצאות ההצבעה: בעד – 10, נגד – 7. לפיכך ועדת הכנסת החליטה להציע למליאת הכנסת להקים גם את ועדת החקירה בראשותו של חבר הכנסת דני דנון, בהתאם לנוסח שהקראתי כאן קודם ובהרכב כפי שהקראתי.
יריב לוין: על סדר היום דיון בהצעות לסדר-היום בנושאים הבאים, שהועברו אלינו ממליאת הכנסת: א. הצורך בהקמת ועדת חקירה פרלמנטרית שתבדוק קרנות מחוץ לארץ ומדינות המממנות ארגונים ישראליים הנוטלים חלק במסע הדה-לגיטימציה לפגיעה בחיילי צה"ל – של חברת הכנסת פניה קירשנבאום, הצעה מספר 4657; ב. הצעה שעניינה הצורך בהקמת ועדת חקירה פרלמנטרית שתבדוק מעורבות גופים וממשלות זרות במימון פעולות המופנות כנגד המדינה ובניסיונות לרכישה מאורגנת של אדמותיה – של חבר הכנסת דני דנון, הצעה מספר 4670.
יריב לוין: טרם שנתחיל בדיון, היתה בקשה של חבר הכנסת דב חנין להציע הצעה לסדר, ואני כמובן אאפשר לו.
דב חנין: ההצעה שלי לסדר נוגעת לחוקתיות ההחלטה להקים ועדת חקירה פרלמנטרית, כפי שהמציעים מבקשים.
דב חנין: מקורו של הספק הזה, אדוני היושב ראש, הוא במשטר הפרדת הרשויות שקיים בישראל.
דב חנין: הכנסת היא הרשות המחוקקת.
דב חנין: היא גם כרשות המחוקקת המסגרת שמפקחת על רשויות המדינה, על רשויות השלטון השונות.
דב חנין: הכנסת במדינת ישראל, לפחות עד היום, לא תפקדה כמשטרה, לא תפקדה כבולשת, ולא תפקדה כגורם שחוקר אזרחים ודורש מהם לתת דין וחשבון על פעולותיהם ומעשיהם.
דב חנין: סעיף 22 להוראות חוק היסוד קובע את סמכותה של הכנסת למנות ועדות חקירה כדי לחקור דברים שהכנסת קבעה, אבל את הסעיף הזה אדוני היושב ראש צריך לקרוא בכפיפות למשטר הקונסטיטוציוני הכללי של מדינת ישראל.
דב חנין: הרי למשל לא יעלה על הדעת, שהכנסת תמנה ועדת חקירה כדי לבדוק התנהלות פלילית למשל.
דני דנון: היתה ועדה נגד השחיתות, אולי שכחת את זה – ועדת חקירה פרלמנטרית.
דני דנון: 24 ועדות חקירות פרלמנטריות, וחבר הכנסת טיבי שלידך, הוא יושב בראשות ועדת חקירה פרלמנטרית בימים אלה ממש.
דני דנון: הצבענו כולנו בעד ועדת החקירה של חבר הכנסת טיבי, שם לא דיברת על חוקתיות.
דב חנין: חבר הכנסת דנון, אני מודה לך על השאלה, אבל אנא תקשיב לתשובה, כי אולי תשתכנע ממנה.
דני דנון: אני מסופק.
דב חנין: אז תקשיב לה בלי להשתכנע.
דב חנין: תראה, יש הבדל מהותי בין שתי הוועדות שאתה התייחסת אליהן.
דב חנין: ועדת החקירה שעומד בראשה חבר הכנסת טיבי היא ועדת חקירה בדיוק לצורך שלשמו יש המנגנון הזה של ועדת חקירה.
דב חנין: היא ועדת חקירה, שבוחנת את התנהלותן של רשויות השלטון, נושא שיש לו משמעות ציבורית גדולה.
דב חנין: לצורך זה יש ועדות חקירה.
דני דנון: משמעות ציבורית, מי קובע?
יריב לוין: חברי הכנסת חנין ודנון, זו הצעה לסדר.
יריב לוין: אנא משפט אחרון.
דב חנין: אני רוצה לסיים ולומר כך, את הוראות סעיף 22 לחוק היסוד צריך לקרוא יחד עם המשטר הקונסטיטוציוני של מדינת ישראל.
דב חנין: הכנסת לא חוקרת פעילויות של פרטים, הכנסת לא חוקרת אזרחים, הכנסת לא חוקרת את החברה האזרחית.
דב חנין: זה לא מתאים למדינה, שרואה את עצמה כמדינה דמוקרטית.
דב חנין: אכן יש תקדים היסטורי, ועדת המשנה של הסנאט שעמד בראשה הסנטור ג'וזף מקארתי המנוח.
דב חנין: תקדים גרוע מאוד.
פניה קירשנבאום: זאת לא הצעה לסדר, זה כבר דיון.
ג'מאל זחאלקה: זה הדבר היחיד שהוא לעניין.
ג'מאל זחאלקה: זה הדיון הכי ענייני - מקראתיזם.
נסים זאב: אבל למה אתה נותן לו 10 דקות לדבר?
נסים זאב: שלוש דקות.
נחמן שי: הוא מסביר את הפגם החוקתי.
פניה קירשנבאום: אולי הוא לא מבין את התוכן של הוועדה.
יריב לוין: חבר הכנסת חנין, מה ההצעה?
דב חנין: אגב, אני לא במקרה הזכרתי - - -
יריב לוין: לא, חבר הכנסת חנין, אתה תיאלץ להפסיק.
יריב לוין: אתה יודע בדיוק מה זו הצעה לסדר, שני משפטים אחרונים.
דב חנין: בספרות המשפטית האמריקנית מקובל היום לחשוב, שהקמתה של ועדת המשנה בראשות הסנטור מקארתי היתה הפרה של החוקה.
דב חנין: אז אני לא במקרה הזכרתי את הוועדה הזאת.
דב חנין: אמנם אצלנו אין חוקה כתובה, אבל יש משטר חוקתי שהוא קיים, ואני חושב שמציעים לנו להפר אותו.
דב חנין: לכן, אדוני היושב ראש, לפני שאנחנו נכנסים לפרטי הדיון וההצעה, אני מציע שהוועדה תשתמש בסמכותה מכוח התקנון ותקבל החלטה להציע לכנסת להסיר את הנושא מסדר-היום.
דב חנין: זו זכותה של הוועדה, ואני חושב שזו גם חובתה של הוועדה.
חיים אורון: ההצעה לסדר שלי היא הרבה יותר טכנית, אני מציע פשוט לחכות, כי כפי שהתרשמתי מחלוקת הקרקפות שמתנהלת פה הבוקר, הקרקפת של נושא רישום העמותות לא הסתיימה.
חיים אורון: אני הבנתי שהיושב-ראש חזר בו מעמדה ברורה שהיתה לו, שהכלל צריך לחול על כל כסף שבא מחוץ לארץ אל ההצעה המקורית של אלקין.
חיים אורון: אלקין עוד לא גמר לקבל את הקרקפת שלו שם, ופה עכשיו ישראל ביתנו והליכוד רוצים קרקפת חדשה.
חיים אורון: אז בוא נעשה הפסקה - - -
דני דנון: מה ההצעה לסדר?
דני דנון: יש פה נאום.
חיים אורון: זו הצעה לסדר.
יריב לוין: רבותי, זו הצעה לסדר באמת.
חיים אורון: נכון, לחכות עד שיסתיים שם, כי יכול להיות – היות והיושב-ראש דוד רותם הפר התחייבות פומבית בפרוטוקול הוועדה ואמר בגלוי, שהוא חזר בו מהתחייבות שהוועדה - - -
יריב לוין: הוא לא כאן, אז אני מציע שלא תקבע מסמרות.
חיים אורון: רוחו שורה עלינו.
יריב לוין: חבר הכנסת טיבי, רצית הצעה לסדר?
יריב לוין: בקצרה.
אחמד טיבי: אדוני, ועדות חקירה פרלמנטריות בדרך כלל חוקרות את התנהלות רשויות הממשלה השונות, וככאלה הוקמו בעבר - - -
דני דנון: זה לא נכון, ועדת החקירה של קולט אביטל חקרה את ועדת התביעות, שזה גוף לא ממשלתי שבכלל לא נמצא בארץ, וכולם הצביעו והיא עשתה עבודה נפלאה.
אחמד טיבי: סמי ממשלתית.
אחמד טיבי: עוד לא קמו ועדות חקירה, אדוני, שחוקרות חברה אזרחית.
אחמד טיבי: זה עוד לא קרה, ולכן נדמה לי שיש כאן טעות שהכנסת עשתה בהצבעה, וצריך לשקול מחדש את עצם הקמת הוועדות האלה ולעצור את ההליך – או לעצור אותו כאן בוועדת הכנסת, ואם הדבר לא יסתייע, לעצור אותו במליאה.
אחמד טיבי: הערה שנייה לסדר – אני מבקש לא לראות בנוכחות שלנו כאן בדיון מתן לגיטימציה למשהו שאנחנו מתנגדים לו באופן עקרוני.
אחמד טיבי: כדי לחשוף את פרצופה של הוועדה ולהודיע על ההתנגדות הזאת בפומבי.
אחמד טיבי: כאשר פנה אלינו אדוני יושב ראש הקואליציה כדי להיות חברים ולמסור שמות, אנחנו הודענו שסיעתנו אינה מעוניינת להשתתף בדיוני הוועדה ולא להיות חברים בה.
אחמד טיבי: כדי להיות חבר בוועדה, צריך כישורים, והכישורים הם מידה מינימאלית של פשיזם ומידה מקסימאלית של מקרתיזם.
אחמד טיבי: לכן הצעתי את מיכאל בן-ארי או את דנון.
ניצן הורוביץ: הצעתך אכן התקבלה.
אחמד טיבי: סופסוף קיבלו הצעה שלי...
יריב לוין: חבר הכנסת טיבי, אני רק רוצה להבהיר לך את מה שאתה יודע היטב, שאם אתה מעוניין שאני אמנה את אחד משני חברי הכנסת שציינת כאן, כמובן בכפוף להסכמתם על מכסת סיעתך - -
אחמד טיבי: לא על מכסתי.
יריב לוין: אני צריך הודעה בכתב.
יריב לוין: אם לא תהיה, אני אבין שזו אמירה מן הפה אל החוץ.
אחמד טיבי: לא, אבל חשוב שבן-ארי יחקור את עמותות השמאל, זה יותר אותנטי, לא אותנטי?
אחמד טיבי: מה יותר אותנטי?
יריב לוין: חבר הכנסת טיבי, תשלח לי מכתב.
יריב לוין: אני אפילו באופן חריג אסכים לקבל את המכתב בערבית, שבו אתה ממנה את חבר הכנסת בן-ארי מטעם סיעתך.
יריב לוין: תשלח לי אותו, ואני אטפל בזה.
אחמד טיבי: הוא לא ראוי ששמו - - -
יריב לוין: טוב, זה כבר חבר הכנסת טיבי - - -
אחמד טיבי: דב אומר גם לא - - -
יריב לוין: בהתייחס להצעות לסדר כדלקמן: אל"ף, חבר הכנסת אורון, לאור הנושא שאתה העלית, היתה אלי פנייה ממספר רב של חברים בוועדה הזאת של חברים גם בוועדת החוקה, חוק ומשפט, שביקשו שפתיחת הדיון תידחה ברבע שעה על מנת שיוכלו להשלים את הדיון שם.
יריב לוין: הסכמתי לדחות ברבע שעה, הודעתי שדחייה נוספת לא תהיה, כאשר כל חבר רשאי להחליט באיזה דיון הוא רוצה להיות ובאיזה דיון הוא רוצה להשתתף, אבל הדיון נקבע כמובן מראש, ואין שום מקום לדחייה נוספת.
יריב לוין: ההצעה של חבר הכנסת חנין, כמובן היא נוגעת להחלטה הסופית שנידרש לקבל כאן, ולכן היא תידון ותוצבע, אם תבקש, בסיום הדיון.
יריב לוין: כמובן הדבר נכון גם לגבי ההצעה הדומה של חבר הכנסת טיבי.
יריב לוין: ההודעה של חבר הכנסת טיבי, כמובן, נרשמה בפרוטוקול.
יריב לוין: אני רק רוצה לומר לחבר הכנסת טיבי, כמו גם לסיעת קדימה, שקיבלתי מכתב בשמה שנכתב על ידי חבר הכנסת מולה, שנדמה לי שהאופוזיציה במובן הזה איננה ממלאת את תפקידה.
יריב לוין: אני חושב שתפקידה של אופוזיציה הוא לא להשתתף במה שהיא מסכימה, כי אחרת היא לא - - -
נחמן שי: לא, בואו לא נחלק ציונים לאופוזיציה.
נחמן שי: היא תמלא את תפקידה, כפי שהיא חושבת שצריך למלא אותו.
יריב לוין: אלא אם תפקידה להשמיע את קולה - -
נחמן שי: היא תשמיע את קולה - - -
יריב לוין: - - ולהשתתף בעבודת הכנסת ולשלוח את נציגיה בכל מקום שבו היא זכאית לקבל נציג.
נחמן שי: היא תשמיע את קולה, אני מבטיח לך.
ניצן הורוביץ: תפקידך לדאוג לדמוקרטיה, ואתה עושה בדיוק ההפך.
ניצן הורוביץ: הרי אתה יושב כאן מתוקף כללי הדמוקרטיה.
ניצן הורוביץ: אתה אזרח שנבחר מתוקף כללי הדמוקרטיה, ואם אתה הורס את הדמוקרטיה, אין ערך לדבריך, אין ערך לישיבה, לענף שאתה יושב עליו.
פניה קירשנבאום: אם אתה רוצה לקבל אופוזיציה מקרתיסטית ולהאשים אותנו במקרתיזם - - -
דני דנון: תפסיקו להתבכיין, בגלל זה הציבור מוקיע אתכם.
שלמה מולה: אתם קיבלתם 30 מנדטים?
שלמה מולה: אנחנו 28 - - -
יריב לוין: חבר הכנסת מולה, אני מתייחס כאן למכתב שלך.
נינו אבסדזה: תתייחס, אבל אל תאשים את האופוזיציה שהיא לא ממלאת את תפקידה, כי היא ממלאת את תפקידה יפה מאוד.
שלמה מולה: אני יכול להסביר.
אילן גילאון: אתה לא צריך להסביר לו שום דבר.
אילן גילאון: אם לא מתאים לו, שיפטר אותנו.
קריאה: זה לא רחוק.
יריב לוין: היינו כבר באירוע כזה, כאשר עזבתם את הדיון שהתקיים בוועדה הזאת בנושא חוק ההסדרים.
יריב לוין: אמרתי לכם אז, גם בפתח הדיון וגם כאשר עזבתם אותו, שאני מקיים דיון כדי לשמוע את ההערות לגופן, ומתכוון להתחשב בהערות האלה.
יריב לוין: גם אתם נאלצתם להודות שבתוצאה הסופית, כל עוד ישבתם בישיבה והתייחסתם והעליתם, הנושאים שהעליתם – לא מעטים מהם, נמצא להם פתרון.
ניצן הורוביץ: זה משחק מכור, זאת הצגה.
יריב לוין: ולכן השיטה הזאת שלא להשתתף בדיונים ולצאת מדיונים היא בעיניי בדיוק ההפך ממה שאופוזיציה צריכה לעשות.
נחמן שי: ההחלטה היא שלנו איפה להשתתף ואיפה לא להשתתף.
שלמה מולה: אדוני היושב ראש, אני יכול לקבל אפשרות תגובה?
יריב לוין: אני אתן לך לומר משפט אחד, ובקצרה.
יריב לוין: לאחר מכן אנחנו נעבור לדיון עצמו.
שלמה מולה: קודם כל, תודה רבה לך שאתה נותן לי רשות דיבור.
שלמה מולה: כל העניין של ועדת חקירה שאתם הבאתם זה פשוט כי התחרות של הליכוד וישראל ביתנו מוציאה אתכם מדעתכם.
שלמה מולה: ולכן אם נשאר משהו שהבית הזה יתעורר, קצת יתעורר, זה שאנחנו רוצים להגן על הדמוקרטיה וזה לא בזכות ועדת החקירה הפרלמנטרית.
שלמה מולה: אנחנו לא נהיה שותפים, לא נשלח נציגים.
דני דנון: במליאה הצבעתם בעד.
שלמה מולה: אנחנו לא הצבענו בעד.
דני דנון: סיעת קדימה - - -
שלמה מולה: אדוני היושב ראש, כל מה שקורה כאן זה שראש הממשלה, במקום לקחת אחריות ולקבוע מנהיגות ולהגיד שהחוק הקיים מאפשר היום לפקח על אותם ארגונים ולהגיד: אני מוריד את זה מסדר-היום, הוא מפחד מליברמן.
שלמה מולה: אתם הדמוקרטים יכולתם להגיד: זורקים לפח את ועדת החקירה הפרלמנטרית הזאת, אבל במקום זה - - -
יריב לוין: אנחנו לא דנים עכשיו - - -
שלמה מולה: אני אסיים.
יריב לוין: חבר הכנסת מולה, אני אמרתי רק דבר אחד: אתם כבר החרמתם את ישיבות המליאה, כבר החרמתם את ישיבות ועדת הכנסת, עכשיו אתם מחרימים את ישיבות ועדות החקירה, אני חושב שכך לא נוהגת אופוזיציה אחראית.
שלמה מולה: אנחנו לא החרמנו.
יריב לוין: לבוא להשתתף ולומר - - -
נינו אבסדזה: אתם רוצים לקבל לגיטימציה מאתנו?
יריב לוין: אנחנו לא זקוקים ללגיטימציה שלכם, את הלגיטימציה כולנו, כולנו בלי יוצא מן הכלל, מקבלים רק מהציבור.
שלמה מולה: תן לי לסיים לדבר.
שלמה מולה: אני חושב שגם הדמוקרטיה – אם אני אצטט את החברים שלך, לא את החברים שלי, תשאל את דן מרידור מה הוא אומר, את רובי ריבלין מה הוא אומר, תשאל את בני בגין מה הוא אומר.
יריב לוין: מה זה שייך לחובה שלכם להשתתף בתהליכים?
שלמה מולה: לכן אתם עם הטייס האוטומטי, עם העיוורון הזה בגלל הפחד שיש לכם מליברמן, זה מוציא אתכם מדעתכם ולכן אתם נגררים אחריו.
יריב לוין: רבותי, אם כך, אני עובר לדיון לגופו של עניין.
יריב לוין: ראשונת הדוברים שתציג את הצעתה, הצעה לסדר-היום של חברת הכנסת פניה קירשנבאום שתציג את ההצעה, ותתייחס ברשותך למנדט של הוועדה.
יריב לוין: אני מבקש רק להעיר הערה אחת.
יריב לוין: אנחנו נדרשים להחלטות, האם להקים את הוועדות.
יריב לוין: אם כן, מה המנדט שלהן ומה הרכבן.
שלמה מולה: אנחנו מבקשים לשמוע את היועץ המשפטי.
יריב לוין: היועץ המשפטי יישמע אחרי שהנציגים יציגו את הצעותיהם.
יריב לוין: כך נהוג, כך מקובל, וכך צריך להיות, אני מקווה שלפחות על זה אין מחלוקת.
יריב לוין: אני רק מבקש להעיר הערה אחת.
יריב לוין: אני אקפיד שהרכב הוועדות יהיה הרכב מייצג, וזאת חובתנו.
יריב לוין: כמובן שאני לא יכול להכריח אף אחד, אני מודיע כאן באופן ברור - - -
יריב לוין: לקדימה שני נציגים.
נחמן שי: אתה מקים היום שתי ועדות?
יריב לוין: עד כאן.
רוברט אילטוב: אם ישנתם באותה הצבעה, ישנתם, מה לעשות?
דוד רותם: אחמד טיבי, תגיד שאני נציגך.
אחמד טיבי: אתה מתאים, לכם יש כישורים מאוד - - -
קריאה: אחמד, יש לך יותר מועמדים מאשר לוועדה עצמה.
יריב לוין: חבר הכנסת מולה, אני רוצה רק להבהיר דבר אחד, אני לא אכפה, לא אכפה על אף סיעה ייצוג.
שלמה מולה: אין לך סמכות לכפות עלינו.
יריב לוין: חבר הכנסת מולה, למה להיכנס לוויכוח?
יריב לוין: אבל אין צורך להתווכח.
שלמה מולה: אם היתה לך סמכות, גם את זה - - -
יריב לוין: חבר הכנסת מולה, אני מודיע לך שיש סמכות, ולמרות זאת לא אשתמש בה.
יריב לוין: אני לא אכפה לא על סיעה שלא תרצה להיות מיוצגת – להיות מיוצגת, ולא על חבר שלא יהיה מעוניין להיות חבר – להיות חבר.
יריב לוין: אני מודיע את זה מראש, כדי לחסוך בעניין הזה ויכוחים, חרף העובדה שלהבנתי יש  לי סמכות לעשות את זה, אבל אני חושב שזה לא ראוי.
דוד רותם: - - - קדימה.
יריב לוין: חבר הכנסת רותם, תודה.
פניה קירשנבאום: אני רוצה להתחיל בדבר, שאני אגיד שכל המתנגדים של הצעת החוק הזאת וכל אלה שמקנאים - - -
שלמה מולה: זאת לא הצעת חוק, זו הצעה לסדר-היום.
ניצן הורוביץ: אין דבר, זה עוד מעט יהיה חוק.
ניצן הורוביץ: אפשר כבר להגיד חוק, בוא נגיד חוק.
פניה קירשנבאום: אבל כולכם אפשרתם לעצמכם לקרוא לוועדה הזאת בכל מיני שמות, בתהליך הזה בשמות שונים, בלי באמת להבין את מהות הוועדה.
פניה קירשנבאום: אני גם היום קוראת בעיתונים, שהארגונים מתחרים מי לא יופיע בפני הוועדה.
פניה קירשנבאום: אני רוצה להרגיע את כל הארגונים, שאנחנו לא מתכוונים לבדוק או לחקור או לזמן ארגונים.
פניה קירשנבאום: אז תרגיעו אותם, שאף אחד לא מתכוון לבדוק את הארגונים.
קריאה: אז למה צריך לבדוק?
יריב לוין: תנו לה לדבר.
אילן גילאון: - - - רשות המסים.
יריב לוין: אם לא תקשיבו לה, לא תבינו מה היא רוצה לעשות.
אילן גילאון: היא צריכה פקסימיליה - - -
פניה קירשנבאום: אני אחליט אם אני צריכה פקסימיליה ואני אחליט מה אני עושה.
פניה קירשנבאום: כרגע אני  מסבירה מה אני הולכת לעשות.
פניה קירשנבאום: אם לא תדעו להקשיב לי, ביציאה מהאולם הזה תמשיכו לדבר את אותן שטויות שדיברתם לפני זה, כי אתם לא יורדים לעומק הנושא.
פניה קירשנבאום: אני מבקשת, במקום להתווכח אתי ולחשוב מה לענות לי, תקשיבו למה שאני אומרת.
שלמה מולה: פניה - - -
פניה קירשנבאום: אתה דיברת שלוש פעמים, ולא התערבתי אפילו פעם אחת, אז תן לי להגיד את מה שאני רוצה להגיד עכשיו.
פניה קירשנבאום: בכוונתה של הוועדה לזמן את רשויות הביטחון, את הצבא, את אנשי שירות החוץ, רשות המסים, אנשי האקדמיה, רשם העמותות, וכל זאת כדי באמת לבדוק ולהקשיב, האם קיימות בעיות בנושא של מקורות מימון, השגה של מקורות מימון - - -
אילן גילאון: יש בעיות, אין מקורות, זאת הבעיה...
פניה קירשנבאום: אני אנסה ללמוד.
אחמד טיבי: העמותות לא יוזמנו?
פניה קירשנבאום: מי שירצה להופיע בפני הוועדה מתוך העמותות והארגונים - - -
דוד רותם: חבר הכנסת טיבי - - -
נסים זאב: - - - ישר למשטרה, מה אתה רוצה?
נסים זאב: אתה צריך ועדה?
יריב לוין: חבר הכנסת זאב, ידידי, אני נותן לך פטור אם תעזוב.
אחמד טיבי: אבל מה אומרת יושבת-ראש הוועדה?
דוד רותם: מכיוון שאני נציגו של חבר הכנסת טיבי, אני מדבר בשמו.